《金人捧露盘 旅寓雾门精舍》
清代·万廷仕

似天风，卷秋叶，飏虚空。听严城，几点疏钟。尘埃不到，数椽精舍驻孤筇。

禅关尽日掩长磬，互答吟虫。

一天愁，连夜雨，相伴住，越吟中。对灯灺，幢影朦胧。

凄凉客梦，飞飞蝴蝶任西东。海天月出，渐窥户、何处丝桐。

作者简介：万廷仕（1618-1681），字大士，号馀庵，宜兴人，邑廪生，顺治戊子年（公元1648年）拔贡授河南临漳县知县。享年六十三岁。著有《馀庵集》。